Id-Deċiżjoni tal-Kummissjoni
tat-28 ta' Awissu 2001
li tistabbilixxi l-kriterji ekoloġiċi rriveduti sabiex tingħata l-eko-tikketta Komunitarja lix-xedd tar-riġel u li temenda d-Deċiżjoni 1999/179/KE
(notifikata fid-dokument numru K(2002) 1015)
(Test b'rilevanza għaż-Żona EE)
(2002/231/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema rriveduta tal-għotja ta' l-eko-tikketta Komunitarja [1], u b'mod partikolari l-Artikolu 4 u l-Artikolu 6(1) tiegħu,
Billi:
(1) Skond ir-Regolament (KE) Nru 1980/2000 l-eko-tikketta Komuntarja tista' tingħata lil prodott li jippossjiedi l-karattersitiċi li jippermettulu li jikkontribwixxi b'mod sinifikanti għat-titjib fejn għandhom x'jaqsmu aspetti ambjentali ċavetta.
(2) Ir-Regolament (KE) Nru 1980/200 jistabbilixxi illi l-kriterji speċifiċi ta' l-eko-tikketta għandhom jiġu stabbiliti skond il-gruppi ta' prodotti.
(3) Jippovdi wkoll illi r-rivista tal-kriterji ta' l-eko-tikketta, kif ukoll il-ħtiġiet ta' l-istima u l-verifika li għandhom x'jaqsmu mal-kriterji, għandhom isiru fiż-żmien mistħoqq qabel it-tmiem tal-perjodu taż-żmien tal-validità tal-kriterji speċifikati għal kull grupp ta' prodotti. Din ir-rivista tirriżulta fi proposta għall-prolongazzjoni, l-irtirar jew ir-reviżjoni.
(4) Huwa xieraq li jiġu rriveduti l-kriterji ekoloġiċi li kienu stabbiliti bid-Deċiżjoni tal-Kummissjoni 1999/179/KE tas-17 ta' Frar 1999 li tistabbilixi l-kriterji ekoloġiċi għall-għoti mill-Komunità ta' l-eko-tikketta għax-xedd tar-riġel [2] sabiex jiġu riflessi l-iżviluppi fis-suq. Fl-istess waqt, għandu jiġi mmodifikat il-perjodu taż-żmien tal-validità ta' din id-Deċiżjoni kif imtawwal bid-Deċiżjoni 2001/832/KE [3].
(5) Għandha tiġi adottata Deċiżjoni ġdida tal-Kummissjoni li tistabbilixxi l-kriterji speċifiċi ekoloġiċi għal dan il-grupp ta' prodotti, li jridu jkunu validi għal perjodu taż-żmien ta' ħames snin.
(6) Huwa xieraq illi, għall-perjodu limitat taż-żmien ta' mhux iktar minn 12-il xahar, ikunu validi fl-istess żmien il-kriterji l-ġodda stabbiliti qabel kemm b'din id-Deċiżjoni ul-kriterji stabbiliti bid-Deċiżjoni 1999/179/KE, sabiex jingħata żmien biżżejjed lill-kumpanniji li kienu ngħataw jew li kienu applikaw għall-eko-tikketta għall-prodotti tagħhom qabel l-adozzjoni ta' din id-Deċiżjoni ġdida sabiex jadattaw il-prodotti tagħhom hekk li jikkonformaw mal-kriterji l-ġodda.
(7) Il-miżuri pprovvduti f'din id-Deċiżjoni huma msejsa fuq l-abbozz tal-kriterji żviluppat mill-Bord ta' l-Unjoni Ewropea għall-għoti ta' L-Eko-tikketti stabbilit taħt l-Artikolu 13 tar-Regolament (KE) Nru 1980/2000.
(8) Il-miżuri provvduti f'din id-Deċiżjoni huma skond l-opinjoni tal-Kumitat istitwit fl-Artikolu 17 tar-Regolament (KEE) Nru 1980/2000,
ADOTTAT DIN ID-DEĊIŻJONI:
Artikolu 1
Sabiex tiġi mogħtija l-eko-tikketta Komunitarja skond ir-Regolament (KE) Nru 1980/2000, ix-xedd tar-riġel iridu jidħlu fil-grupp ta' prodotti "xedd tar-riġel" kif iddefinit fl-Artikolu 2, u jridu jikkonformaw mal-kriterji ekoloġiċi ddikjarati fl-Anness ma' din id-Deċiżjoni.
Artikolu 2
Il-grupp ta' prodotti "xedd tar-riġel" għandu jikkomprendi:
L-oġġetti kollha tal-ħwejjeġ iddisinjati sabiex jipproteġu jew jgħattu s-sieq, b'pett minn barra mwaħħal li jiġi f'kuntatt ma' l-art.
Artikolu 3
Għall-finijiet amministrattivi n-numru tal-kodiċi assenjat lill-grupp tal-prodotti "xeddijiet tar-riġel" għandu jkun "017".
Artikolu 4
L-Artikolu 3 tad-Deċiżjoni 1990/179/KE jiġi mibdul b'dan li ġej:
"Id-definizzjoni tal-grupp ta' prodotti u l-kriterji speċifiċi ekoloġiċi għall-grupp ta' prodotti għandhom ikunu validi sal-31 ta' Marzu 2003"
Artikolu 5
Din id-Deċiżjoni għandha tapplika mill-1 ta' April 2002 sal-31 ta' Marzu 2006. Jekk fil-31 ta' Marzu 2006 ma jkunux ġew adottati l-kriterji riveduti, din id-Deċiżjoni għandha tapplika sal-31 ta' Marzu 2007.
Il-produtturi tal-prodotti li jidħlu fil-grupp tal-prodotti "xedd tar-riġel" li jkunu diġà ġew mogħtija l-eko-tikketta qabel l-1 ta' April 2002 jistgħu jissoktaw jużaw it-tikketta sal-31 ta' Marzu 2003.
Il-produtturi tal-prodotti li jidħlu fil-grupp ta' prodotti "xedd tar-riġel" li jkunu diġà applikaw għalbiex jingħataw l-eko-tikketta qabel l-1 ta' April 2002 jistgħu jiġu mogħtija l-eko-tikketta skond il-kondizzjonijiet tad-Deċiżjoni 1999/179/KE sal-31 ta' Marzu 2003.
Mill-1 ta' April 2002, l-applikazzjonijiet il-ġodda sabiex tingħata l-eko-tikketta għall-grupp ta' prodotti "xedd tar-riġel" għandhom jissodisfaw il-kriterji stabbiliti f'din id-Deċiżjoni.
Artikolu 6
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta' Marzu 2002.